

In ultimele zile, peste 2.500 de vasluieni s-au întors acasă din Italia. Conform deciziilor luate de autorități, aceștia ar fi trebuit să stea în carantină la domiciliu, autoizolare, timp de 14 zile. Ori, surpriză! Sute dintre aceste persoane se plimbă pe la supermarketurile din oraș, inclusiv magazine de bricolaj, pentru a-și face cumpărături. La Poienești, o familie abia venită din Lombardia, spune o sursă care a sunat la redacție, a venit la un magazin de bricolaj din Vaslui, la cumpărături. In comunele din jur, zeci de familii care abia s-au întors din Italia s-au năpustit la supermarketuri, pentru a face cumpărături. Dacă au adus virusul cu ei din Italia, aceste persoane inconștiente riscă să facă din Vaslui cea mai afectată zonă a României.







